**PANEVĖŽIO LOPŠELIS-DARŽELIS „VARPELIS“**

**2022 m. finansinIŲ ataskaitŲ Aiškinamasis raštas**

1. **BENDROJI DALIS**
	1. **Duomenys apie finansinių ataskaitų rinkinį parengusį viešojo sektoriaus subjektą**

 Panevėžio lopšelis-darželis „Varpelis“ (toliau – Lopšelis-darželis) pradėjo veiklą 1968 m. sausio 1 d., įregistruotas Valstybinėje įmonėje Registrų centras 1994 m. rugsėjo 23 d., buveinė Sirupio g. 8, Panevėžys, įstaigos kodas Juridinių asmenų registre 190413576, steigėjas Panevėžio miesto savivaldybės taryba. Lopšelis-darželis yra atskiras juridinis vienetas, turintis herbinį antspaudą bei atsiskaitomąsias sąskaitas banke AB „Swedbank“. 2004 m. balandžio 5 d. lopšeliui-darželiui „Varpelis“ suteiktas paramos gavėjo statusas.

 Lopšelis-darželis užsiima ikimokyklinio ir priešmokyklinio ugdymo veikla. Lopšelyje-darželyje yra 6 grupės, iš jų: 2 lopšelio ir 4 darželio. Ataskaitinio laikotarpio pabaigoje lopšelį-darželį lankė 80 vaikų.

* 1. **Finansiniai metai**

 Lopšelio-darželio finansiniai metai prasideda sausio 1 d. ir baigiasi gruodžio 31 d.

* 1. **Informacija apie kontroliuojamus, asocijuotus ir kitus subjektus**

 Lopšelis-darželis kontroliuojamų, asocijuotų ar kitaip administruojamų subjektų neturi.

* 1. **Informacija apie Lopšelio-darželio filialus ar struktūrinius vienetus**

 Lopšelis-darželis filialų ar struktūrinių vienetų neturi.

* 1. **Informacija apie Lopšelio-darželio vidutinį darbuotojų skaičių per ataskaitinį laikotarpį**

 Lopšelyje-darželyje per ataskaitinius metus vidutiniškai dirbo 51 darbuotojas.

* 1. **Svarbios sąlygos, kuriomis veikia Lopšelis-darželis ir kurios gali paveikti tolesnę Lopšelio-darželio veiklą**

 Tokių sąlygų nėra.

 **2. APSKAITOS POLITIKA**

# 2.1. Apskaitos politikos bendrosios nuostatos

 Lopšelio-darželio apskaitos vadovas parengtas vadovaujantis Lietuvos Respublikos buhalterinės apskaitos įstatymu, Lietuvos Respublikos viešojo sektoriaus atskaitomybės įstatymu, Viešojo sektoriaus apskaitos ir finansinės atskaitomybės standartais (toliau - VSAFAS), pavyzdiniu biudžetinių įstaigų buhalterinės apskaitos vadovu ir kitais teisės aktais.

Apskaitos vadove pateikti VSAFAS nuostatų praktinio taikymo nurodymai ir rekomendacijos, kaip tvarkyti buhalterinę apskaitą pagal kaupimo principą ir kaip parengti finansinių ataskaitų rinkinį.

Įstaigos veiklai vykdyti įsigytas nematerialusis, ilgalaikis ir trumpalaikis materialusis turtas bei atsargos į apskaitą įtraukti kartu su pridėtinės vertės mokesčiu, nes lopšelis-darželis nėra pridėtinės vertės mokesčio mokėtojas.

## Sąskaitų planas

Sąskaitų planas yra sudarytas pagal pavyzdinį biudžetinių įstaigų sąskaitų planą. Sąskaitų planas apima Privalomojo bendrojo sąskaitų plano, patvirtinto Lietuvos Respublikos finansų ministro 2009 m. birželio 16d. įsakymu Nr. 1K-190, sąskaitas ir privalomus detalizuojančius požymius, taip pat registravimo sąskaitas ir kitus detalizuojančius požymius.

Apskaitos duomenys detalizuojami pagal šiuos požymius: valstybės funkciją, programą, priemonę, projektą, lėšų šaltinį, valstybės biudžeto išlaidų ir pajamų ekonominės klasifikacijos straipsnį, kitus požymius.

 Lopšelis-darželis visas ūkines operacijas ir ūkinius įvykius apskaitoje registruoja dvejybiniu įrašu vieną kartą. Visos ūkinės operacijos ir ūkiniai įvykiai registruojami didžiojoje knygoje, kurios duomenys skirti sudaryti finansinėms ir biudžeto vykdymo ataskaitoms.

 Sąskaitų planą sudaro 6 lygių sumavimo (vienaženklės – šešiaženklės) sąskaitos ir registravimo (septynženklės ar didesnio ženklų skaičiaus) registravimo sąskaitos.

## Apskaitos politikos taikymas

Lopšelis-darželis taiko tokią apskaitos politiką, kuri užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, įstaiga vadovaujasi bendraisiais apskaitos principais, pateiktais šios apskaitos politikos skyriuje „Bendrieji apskaitos principai“.

Šiame apskaitos vadove pateikta apskaitos politika, ūkinių įvykių ir ūkinių operacijų registravimo tvarka užtikrina, kad įstaigos finansinėse ataskaitose pateikiama informacija yra:

* svarbi vartotojų sprendimams priimti;
* patikima, nes: teisingai nurodo finansinius rezultatus, finansinę būklę ir pinigų srautus, parodo ūkinių įvykių ir ūkinių operacijų ekonominę prasmę, ne vien teisinę formą, nešališka, netendencinga; apdairiai pateikta (atsargumo principas);
* visais reikšmingais atvejais išsami.

Apskaitos politika keičiama tik vadovaujantis VSAFAS ir taikoma visiems finansinių ataskaitų straipsniams, kuriems turi įtakos apskaitos politikos keitimas. Atvejai, kuomet apskaitos politika gali būti keičiama, pateikta šios apskaitos politikos skyriuje „Apskaitos politikos keitimas“.

## Bendrieji apskaitos principai

Įstaigos finansiniai metai prasideda sausio 1 d. ir baigiasi gruodžio 31 d. Tvarkant apskaitą ir sudarant finansinių ataskaitų rinkinį, yra vadovaujamasi šiais bendraisiais apskaitos principais:

* subjekto;
* veiklos tęstinumo;
* periodiškumo;
* pastovumo;
* piniginio mato;
* kaupimo;
* palyginimo;
* atsargumo;
* neutralumo;
* turinio viršenybės prieš formą.

Visos ūkinės operacijos ir įvykiai apskaitoje registruojami eurais ir centais, apvalinant iki šimtųjų euro dalių (dviejų skaitmenų po kablelio).

Visos ūkinės operacijos ir įvykiai registruojami sąskaitų plano sąskaitose, taikant įstaigos apskaitos politiką, parengtą pagal VSAFAS reikalavimus.

## Nematerialusis turtas

Nematerialusis turtas yra pripažįstamas, jei atitinka apibrėžimą, t.y. materialios formos neturintis, nuo kitų nematerialiojo turto vienetų atskiriamas nepiniginis turtas, kuriuo įstaiga disponuoja ir kurį naudodama numato gauti tiesioginės ir (arba) netiesioginės ekonominės naudos.

Išankstiniai apmokėjimai už nematerialųjį turtą apskaitoje registruojami nematerialiojo turto sąskaitose.

Nematerialusis turtas pirminio pripažinimo metu apskaitoje yra registruojamas įsigijimo savikaina. Išlaidos, patirtos po turto pirminio pripažinimo, didina nematerialiojo turto įsigijimo savikainą tik tais atvejais, kai galima patikimai nustatyti, kad patobulintas nematerialusis turtas teiks didesnę ekonominę naudą, t. y. kad atliktas esminis nematerialiojo turto pagerinimas.

Po pirminio pripažinimo, nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra. Nematerialusis turtas, kurio naudingo tarnavimo laikas neribotas, yra rodomas įsigijimo savikaina, atėmus turto nuvertėjimo, jei jis yra, sumą.

Amortizacija skaičiuojama taikant tiesiogiai proporcingą metodą taip, kad nematerialiojo turto savikaina būtų sistemingai paskirstyta per jo naudingo tarnavimo laiką. Amortizacija skaičiuojama atsižvelgiant į teisės aktais nustatytus nematerialiojo turto nusidėvėjimo normatyvus, patvirtintus Įstaigos direktorės įsakymu. Amortizacija pradedama skaičiuoti nuo kito mėnesio, kai turtas pradedamas naudoti, pirmos dienos ir nebeskaičiuojama nuo kito mėnesio, kai naudojamo nematerialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos. Nematerialiojo turto likvidacinė vertė lygi nuliui.

## Ilgalaikis materialusis turtas

 Ilgalaikis materialusis turtas pripažįstamas, jei atitinka šiuos kriterijus: yra skirtas tam tikroms savarankiškoms funkcijoms atlikti; yra numatomas naudoti ilgiau nei vienerius metus arba daugiau negu vieną veiklos ciklą; jo įsigijimo ar pasigaminimo savikaina yra ne mažesnė už Vyriausybės nustatytą minimalią viešojo sektoriaus subjekto ilgalaikio materialiojo vertę. Paskutinis kriterijus netaikomas nekilnojamam turtui, kilnojamoms kultūros vertybėms, kitoms vertybėms ir transporto priemonėms.

Ilgalaikis materialusis turtas pagal pobūdį skirstomas į šias pagrindines grupes:

* žemė;
* pastatai;
* infrastruktūros ir kiti statiniai;
* nekilnojamosios kultūros vertybės ;
* mašinos ir įrengimai;
* transporto priemonės;
* kilnojamosios kultūros vertybės;
* baldai ir biuro įranga;
* kitas ilgalaikis materialusis turtas;
* nebaigta statyba ir išankstiniai apmokėjimai.

Išankstiniai apmokėjimai už ilgalaikį materialųjį turtą yra registruojami ilgalaikio materialiojo turto sąskaitose.

Po pirminio pripažinimo ilgalaikis materialusis turtas, išskyrus žemę, kilnojamąsias, nekilnojamąsias kultūros vertybes ir kitas vertybes, finansinėse ataskaitose rodomas įsigijimo savikaina, atėmus sukauptą nusidėvėjimo sumą ir turto nuvertėjimo sumą, jei jis yra.

Nusidėvėjimas skaičiuojamas taikant tiesiogiai proporcingą (tiesinį) metodą taip, kad ilgalaikio materialiojo turto nudėvimoji vertė yra nuosekliai paskirstoma per visą turto naudingo tarnavimo laiką. Nusidėvėjimas skaičiuojamas atsižvelgiant į teisės aktais nustatytus ilgalaikio materialiojo turto nusidėvėjimo normatyvus, patvirtintus Įstaigos direktorės įsakymu. Ilgalaikio materialiojo turto vieneto nusidėvėjimas pradedamas skaičiuoti nuo kito mėnesio, kai turtas pradedamas naudoti. Nusidėvėjimas nebeskaičiuojamas nuo kito mėnesio, kai naudojamo ilgalaikio materialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygusjo likutinės vertės sumai, pirmos dienos. Nusidėvėjimas neskaičiuojamas žemei, kultūros vertybėms, kitoms vertybės ir bibliotekų fondams.

Materialiojo ilgalaikio turto naudingo tarnavimo laikas ir likvidacinė vertė yra peržiūrimi, kai yra požymių, kad anksčiau nustatytas naudingo tarnavimo laikas ir likvidacinė vertė gali būti reikšmingai pakitę.

Rekonstravimo ir remonto išlaidų registravimas apskaitoje priklauso nuo rekonstravimo ir remonto darbų rezultato. Rekonstravimo ir remonto išlaidomis yra didinama ilgalaikio materialiojo turto įsigijimo savikaina ir (arba) patikslinamas likęs turto naudingo tarnavimo laikas, jeigu išlaidos reikšmingai pailgino turto naudingo tarnavimo laiką arba reikšmingai pagerino turto naudingąsias savybes. Jei atlikti darbai nepagerina naudingųjų ilgalaikio materialiojo turto savybių ir nepadidina turto funkcijų apimties, arba nepailgina jo naudingo tarnavimo laiko, jie nepripažįstami esminiu pagerinimu, o šių darbų vertė pripažįstama ataskaitinio laikotarpio sąnaudomis.

Kai turtas parduodamas arba nurašomas, jo įsigijimo savikainos, sukaupto nusidėvėjimo ir, jei yra, nuvertėjimo sumos nurašomos, o su tuo susijęs pelnas ar nuostolis apskaitomas veiklos rezultatų ataskaitoje.

## Biologinis turtas

 Biologinio turto apskaitos metodai ir taisyklės nustatyti 16-ajame VSAFAS „Biologinis turtas ir mineraliniai ištekliai“. Biologinis turtas pripažįstamas ir grupuojamas pagal VSAFAS nustatytus kriterijus.

Biologinio turto lopšelis-darželis neturi.

## Atsargos

Pirminio pripažinimo metu atsargos yra vertinamos įsigijimo ar pasigaminimo savikaina. Po pirminio pripažinimo atsargos finansinėse ataskaitose yra rodomos įsigijimo savikaina arba grynja realizavimo verte, priklausomai nuo to, kuri yra mažesnė. Atsargos gali būti nukainuojamos iki realizavimo vertės tam, kad jų balansinė vertė neviršytų būsimos ekonominės naudos ar paslaugų vertės, kurią tikimasi gauti šias atsargas panaudojus arba pardavus. Kai atsargos sunaudojamos, jų balansinė vertė yra pripažįstama sąnaudomis tą laikotarpį, kai yra suteikiamos viešosios paslaugos (arba pripažįstamos atitinkamos pajamos). Atsargų sunaudojimas arba pardavimas apskaitoje registruojamas pagal nuolat apskaitomų atsargų būdą, kai buhalterinėje apskaitoje registruojama kiekviena su atsargų sunaudojimu (pardavimu) susijusi operacija.

Apskaičiuodama atsargų, sunaudotų teikiant paslaugas, ar parduotų atsargų savikainą, įstaiga taiko „pirmas gautas-pirmas išduotas“ (FIFO) atsargų įkainojimo būdą arba konkrečių kainų būdą. Atsargų įkainojimo būdas parenkamas atsižvelgiant į atsargų ir veiklos, kurioje šios atsargos yra sunaudojamos, pobūdį. Maisto produktų įsigijimo, pasigaminimo savikaina nurašoma iš karto, atidavus maisto produktus gamybai ir naudojimui.

Prie atsargų priskiriamas neatiduotas naudoti ūkinis inventorius. Atiduoto naudoti ūkinio inventoriaus vertė iš karto įtraukiama į sąnaudas. Naudojamo inventoriaus apskaita tvarkoma nebalansinėse sąskaitose, kaip nurodyta atsargų apskaitos apraše.

## Finansinis turtas

Finansinis turtas gali būti ilgalaikis ir trumpalaikis. Įstaigos finansinį turtą sudaro: gautinos sumos; pinigai ir jų ekvivalentai; kitas finansinis turtas. Finansinis turtas apskaitoje registruojamas tada, kai gaunamas arba pagal vykdomą sutartį įgyjama teisė gauti pinigus ar kitą finansinį turtą.

Gautinos sumos gali būti ilgalaikės ir trumpalaikės. Įstaiga neturi ilgalaikių gautinų sumų. Finansinėse ataskaitose trumpalaikės gautinos sumos parodomos įsigijimo savikaina, atėmus nuvertėjimo nuostolius.

Pinigus sudaro pinigai bankų sąskaitose. Pinigų ekvivalentai yra trumpalaikės, likvidžios investicijos, kurios gali būti greitai ir lengvai iškeičiamos į pinigų sumą. Įstaiga pinigų ekvivalentų neturi.

Paskutinę metinio ataskaitinio laikotarpio dieną įstaiga nustato, ar yra požymių, kad finansinio turto balansinė vertė gali būti sumažėjusi, t.y. finansinio turto balansinė vertė yra didesnė už tikėtiną atgauti už tą finansinį turtą sumą.

 Įstaiga nurašo iš apskaitos registrų finansinį turtą (ar jo dalį) tik tada, kai ji netenka teisės to finansinio turto kontroliuoti, o netenka teisės kontroliuoti finansinio turto tada, kai gauna visą sutartyje numatytą naudą, baigiasi teisių galiojimo laikas arba perleidžia šias teises kitoms šalims.

* 1. **Turto nuvertėjimas**

Nuostoliai dėl turto nuvertėjimo apskaitoje pripažįstami pagal nuvertėjimo požymius. Sudarydama metinį finansinių ataskaitų rinkinį, įstaiga nustato, ar yra turto nuvertėjimo požymių. Pagrindiniai turto nuvertėjimo požymiai taikomi įstaigos ilgalaikiam turtui, nematerialiam turtui ir finansiniam turtui. Nuvertėjimo požymiai skirstomi į išorinius ir vidinius.

Nuostoliai dėl turto nuvertėjimo apskaitoje registruojami apskaičiuotų nuostolių suma mažinant turto balansinę vertę ir ta pačia suma registruojant ataskaitinio laikotarpio pagrindinės arba kitos veiklos sąnaudas.

 Turto nuvertėjimas nėra tolygus turto nurašymui. Turto nuvertėjus, yra mažinama turto vieneto balansinė vertė, tačiau išsaugoma informacija apie turto įsigijimo savikainą, t. y., turto vieneto įsigijimo savikaina apskaitoje lieka tokia pati kaip iki nuvertėjimo nustatymo, o nuvertėjimas registruojamas atskiroje sąskaitoje. Turto nuvertėjimas apskaitoje yra registruojamas ne didesne verte, nei turto balansinė vertė.

Kai vėlesnį ataskaitinį laikotarpį, pasikeitus aplinkybėms, atkuriama anksčiau pripažinta turto nuvertėjimo suma, turto balansinė vertė po nuvertėjimo atstatymo negali viršyti jo balansinės vertės, kuri būtų buvusi, jeigu turto nuvertėjimas nebūtų buvęs pripažintas.

## Finansiniai įsipareigojimai

* Finansiniai įsipareigojimai gali būti ilgalaikiai ir trumpalaikiai.

 Įstaiga ilgalaikių finansinių įsipareigojimų, atidėjinių bei finansinės nuomos (lizingo) neturi.

 Trumpalaikiams finansiniams įsipareigojimams priskiriama:

* trumpalaikių atidėjinių einamųjų metų dalis ir trumpalaikiai atidėjiniai;
* ilgalaikių įsipareigojimų einamųjų metų dalis;
* trumpalaikiai finansiniai įsipareigojimai;
* mokėtinos finansavimo sumos;
* mokėtinos sumos į biudžetus ir fondus;
* mokėtinos sumos, susijusios su vykdoma veikla;
* kiti trumpalaikiai finansiniai įsipareigojimai.

Finansiniai įsipareigojimai apskaitoje registruojami tik tada, kai įstaiga prisiima įsipareigojimą sumokėti pinigus ar atsiskaityti kitu finansiniu turtu.

Pirminio pripažinimo metu finansiniai įsipareigojimai įvertinami įsigijimo savikaina. Po pirminio pripažinimo finansiniai įsipareigojimai ataskaitose rodomi: finansiniai įsipareigojimai, susiję su rinkos kainomis – tikrąja verte; kiti ilgalaikiai finansiniai įsipareigojimai – amortizuota savikaina; kiti trumpalaikiai finansiniai įsipareigojimai – įsigijimo savikaina.

 Finansinių įsipareigojimų, susijusių su rinkos kainomis, įstaiga neturi. Įstaiga nurašo iš apskaitos registrų finansinį įsipareigojimą ar jo dalį tik tada, kai įsipareigojimas įvykdomas, yra panaikintas ar nustoja galioti.

## Finansavimo sumos

Finansavimo sumos – iš valstybės ir savivaldybės biudžetų, kitų išteklių fondų, Europos Sąjungos, Lietuvos ir užsienio paramos fondų, užsienio valstybių ir organizacijų, kitų šaltinių gauti arba gautini pinigai arba kitas turtas, skirtas lopšelio-darželio įstatuose nustatytiems tikslams pasiekti ir funkcijoms atlikti bei vykdomoms programoms įgyvendinti. Finansavimo sumos apima ir gautus arba gautinus pinigus, ir kitą turtą pavedimams vykdyti, kitas lėšas įstaigos išlaidoms dengti ir kaip paramą gautą turtą.

Gautos ir gautinos finansavimo sumos pripažįstamos ir registruojamos apskaitoje kaip turtas ir kaip finansavimo sumos, jeigu jos atitinka šiuos kriterijus: finansavimo sumų gavėjas užtikrina, kad tenkinamos finansavimo sumų davėjo jam nustatytos sąlygos finansavimo sumoms gauti; yra finansavimo sumų davėjo sprendimų ar kitų raštiškų įrodymų, kad finansavimo sumos bus suteiktos ir pinigai bus pervesti ar kitas turtas bus perduotas; finansavimo sumų dydis gali būti patikinamai įvertintas.

Finansavimo sumos (gautos arba gautinos) yra skirstomos į finansavimo sumas nepiniginiam turtui įsigyti ir finansavimo sumas kitoms išlaidoms.

Finansavimo sumos nepiniginiam turtui įsigyti gali būti registruojamos nemokamai ar už simbolinę kainą gavus ilgalaikį materialųjį ar nematerialųjį turtą, ar atsargas, biologinį turtą arba gavus pinigus jiems įsigyti.

Finansavimo sumos kitoms išlaidoms yra skirtos ataskaitinio laikotarpio išlaidoms kompensuoti. Taip pat finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, nepriskiriamos nepiniginiam turtui įsigyti.

Finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

Gautos ir perduotos kitiems finansavimo sumos, sąnaudomis nepripažįstamos. Perdavus finansavimo sumas kitiems VSS, mažinamos gautos finansavimo sumos, registruojant perduotas finansavimo sumas.

Gautos ir perduotos ne VSS finansavimo sumos, registruojamos kaip sąnaudos, kartu pripažįstant finansavimo, kuris buvo skirtas šiam tikslui, pajamas.

Įstaigos finansinių ataskaitų rinkinyje finansavimo sumos parodomos pagal finansavimo šaltinį ir tikslinę paskirtį.

## Pajamos

Lopšelio-darželio pagrindinės veiklos pajamoms priskiriamos pajamos, gautos vykdant ūkines operacijas, apimančias pagrindinių nuostatuose nustatytų valstybės funkcijų atlikimą ir jai pavestų programų vykdymą. Kitos veiklos pajamoms priskiriamos pajamos, gautos vykdant nepagrindinę veiklą – patalpų nuomą.

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos.

Kitos pajamos pripažįstamos, kai tikėtina, jog bus gauta su sandoriu susijusi ekonominė nauda, kai galima patikimai įvertinti pajamų sumą ir su pajamų uždirbimu susijusias sąnaudas.

Finansavimo pajamos veiklos rezultatų ataskaitoje parodomos pagal finansavimo šaltinius.

Pajamomis laikomas tik gaunamas ekonominės naudos padidėjimas. Pajamomis nepripažįstamos trečiųjų asmenų vardu surinktos sumos, kadangi tai nėra įstaigos ekonominė nauda.

Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, t. y. kurį suteikiamos viešosios paslaugos, parduodamas turtas ar kt., nepriklausomai nuo pinigų gavimo momento. Pajamos įvertinamos ir finansinėse ataskaitose rodomos tikrąja verte.

 Lopšelio-darželio pagrindinės veiklos kitoms pajamoms yra priskiriamos tėvų įmokos pagal Panevėžio m. savivaldybės administracijos nustatytus tarifus už vaikų maitinimą, įmokos įstaigos reikmėms ir gaunamos pajamos už darbuotojų maitinimą.

## Sąnaudos

 Lopšelio-darželio pagrindinės veiklos sąnaudoms priskiriamos sąnaudos, patirtos vykdant ūkines operacijas, apimančias pagrindinių nuostatuose nustatytų valstybės funkcijų atlikimą ir jai pavestų programų vykdymą.

 Įstaigos kitos veiklos sąnaudomis priskiriamos sąnaudos, atsirandančios vykdant nepagrindinę veiklą.

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Sąnaudomis pripažįstamos tik ta ankstesniųjų ir ataskaitinio laikotarpio išlaidų dalis, kuri tenka per ataskaitinį laikotarpį uždirbtoms pajamoms ir prisiimtiems įsipareigojimams.

Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos. Tais atvejais, kai įstaigos sąnaudas kompensuoja trečioji šalis, pripažintos sąnaudos sumažinamos kompensacijos suma.

 Sąnaudos įvertinamos tikrąja verte. Kai atsiskaitoma grynaisiais pinigais arba jų ekvivalentais, sąnaudų dydis įvertinamas sumokėta arba mokėtina pinigų arba jų ekvivalentų suma.

Apskaitoje darbuotojams mokėti už kasmetines atostogas sumos kaupiamos ir pripažįstamos sąnaudomis vieną kartą per metus – gruodžio 31d.

Veiklos rezultatų ataskaitoje pagrindinės veiklos sąnaudos parodomos atsižvelgiant į jų pobūdį (t.y. darbo užmokesčio ir socialinio draudimo, turto nusidėvėjimo, komunalinių paslaugų ir pan. sąnaudos).

## Finansinė nuoma (lizingas) ir veiklos nuoma

 Nuomos sutartims taikomas turinio viršenybės prieš formą principas. Ar nuoma bus laikoma veiklos nuoma, ar finansine nuoma, priklauso ne nuo sutarties formos, o nuo jos turinio ir ekonominės prasmės. Nuomos sandoriai grupuojami į veiklos nuomos ar finansinės nuomos (lizingo) sandorius atsižvelgiant į tai, kiek turto nuosavybės teikiamos naudos ir rizikos tenka nuomotojui ir kiek nuomininkui.

 Nuoma yra laikoma finansine nuoma, jei iš esmės visa su turto nuosavybe susijusi nauda ir didžioji dalis rizikos perduodama nuomininkui.

 Nuoma yra laikoma veiklos nuoma, kai perduodant turtą nuomininkui didžioji dalis su turto nuosavybe susijusios rizikos ir naudos, neperduodama nuomininkui, o lieka nuomotojui.

Lopšelis-darželis finansinės nuomos ir veiklos nuomos sandorių neturi.

## Sandoriai užsienio valiuta

 Sandoriai užsienio valiuta pirminio pripažinimo metu registruojami apskaitoje pagal sandorio dieną galiojusį Lietuvos banko skelbiamą užsienio valiutos kursą. Pelnas ir nuostoliai iš sandorių užsienio valiuta bei iš užsienio valiuta išreikšto turto ir įsipareigojimų likučių perkainojimo dieną yra registruojami finansinės ir investicinės veiklos pajamų ar sąnaudų sąskaitose

 Sandorių užsienio valiuta lopšelis-darželis neturi.

## Atidėjiniai

 Atidėjiniai pripažįstami ir apskaitoje registruojami, kai atitinka visus šiuo pripažinimo kriterijus; įstaiga turi įsipareigojimą dėl buvusio įvykio; tikimybė, kad įsipareigojimą reikės padengti turtu, yra didesnė už tikimybę, kad nereikės; įsipareigojimo suma gali būti patikinamai įvertinta.

 Jei patenkinamos ne visos šios sąlygos, atidėjiniai nėra pripažįstami, o informacija apie susijusį su tikėtina sumokėti suma neapibrėžtąjį įsipareigojimą yra pateikiama finansinių ataskaitų aiškinamajame rašte.

## Neapibrėžtieji įsipareigojimai ir neapibrėžtasis turtas

 Neapibrėžtieji įsipareigojimai ir neapibrėžtasis turtas registruojami nebalansinėse sąskaitose. Neapibrėžtieji įsipareigojimai ir neapibrėžtas turtas nerodomi nei finansinės būklės ataskaitoje, nei veiklos rezultatų ataskaitoje. Informacija apie juos pateikiama aiškinamajame rašte. Kai tikimybė, kad reikės panaudoti turtą įsipareigojimui padengti yra labai maža, informacija apie juos aiškinamajame rašte nebūtina. Informacija apie neapibrėžtąjį turtą ir įsipareigojimus turi būti peržiūrima ne rečiau negu kiekvieno ataskaitinio laikotarpio paskutinę dieną, siekiant užtikrinti, kad pasikeitimai būtų tinkamai atskleisti aiškinamajame rašte.

## Poataskaitiniai įvykiai

 Poataskaitinis įvykis - įvykis per laikotarpį nuo paskutinės ataskaitinio laikotarpio dienos iki finansinių ataskaitų rinkinio sudarymo dienos. Poataskaitiniai įvykiai, kurie suteikia papildomos informacijos apie įstaigos finansinę padėtį paskutinę ataskaitinio laikotarpio dieną, t.y. turi įtakos įstaigos finansinei padėčiai ar veiklos rezultatams, yra koreguojantieji poataskaitiniai įvykiai. Atsižvelgiant į jų įtakos finansinėms ataskaitoms reikšmę, koreguojantieji poataskaitiniai įvykiai yra rodomi finansinės būklės, veiklos rezultatų ir pinigų srautų ataskaitose.

Nekoreguojantys poataskaitiniai įvykiai aprašomi aiškinamajame rašte, kai jie reikšmingi.

## Apskaitos politikos keitimas

Lopšelis-darželis pasirinktą apskaitos politiką taiko nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia, kad būtų galima nustatyti finansinės būklės, veiklos rezultatų, grynojo turto ir pinigų srautų keitimosi tendencijas. Ūkinių operacijų ir ūkinių įvykių pripažinimo, apskaitos ar dėl jų atsirandančio turto, įsipareigojimų, finansavimo sumų, pajamų ir sąnaudų vertinimo apskaitoje pakeitimas yra laikomas apskaitos politikos keitimu. Apskaitos politikos keitimas finansinėse ataskaitose parodomas taikant retrospektyvinį būdą, t.y. nauja apskaitos politikos taikoma taip, lyg ji visada būtų naudojama, todėl pakeista apskaitos politikos yra pritaikoma ūkinėms operacijoms ir ūkiniams įvykiams nuo jų atsiradimo.

Poveikis, kurį daro apskaitos politikos keitimas einamojo ataskaitinio laikotarpio informacijai ir darytų ankstesnių ataskaitinių laikotarpių informacijai, registruojamas apskaitoje tą laikotarpį, kurį apskaitos politika pakeičiama, ir parodomas einamojo ataskaitinio laikotarpio finansinėse ataskaitose. Ataskaitinio laikotarpio veiklos rezultatų ataskaitoje apskaitos politikos keitimo poveikio dalis, susijusi su ankstesniais laikotarpiais, rodoma straipsnyje „Apskaitos politikos keitimo ir esminių apskaitos klaidų taisymo įtaka“.

Apskaitos politika gali būti keičiama tik nuo ataskaitinio laikotarpio pradžios, nes informacija už visą ataskaitinį laikotarpį turi būti parodoma taikant vienodą apskaitos politiką panašaus pobūdžio ūkinėms operacijoms ar ūkiniams įvykiams.

## Apskaitinių įverčių keitimas

Apskaitiniai įverčiai naudojami, kai turto ar įsipareigojimų vertės negali būti tiksliai apskaičiuotos, o tik įvertintos. Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą, arba atsiranda papildomos informacijos ar kitų įvykių.

Apskaitinio įverčio keitimas nesusijęs su ankstesniais laikotarpiais ir nėra apskaitos klaidos taisymas, todėl buhalterinėje apskaitoje registruojamas tą ataskaitinį laikotarpį, kurį keitimas buvo atliktas, o finansinėse ataskaitose parodomas taikant perspektyvinį būdą. Pokytis, atsiradęs dėl apskaitinio įverčio pokyčio, turi būti parodytas toje pačioje veiklos rezultatų ataskaitos eilutėje, kurioje buvo parodyta prieš tai buvusi šio ataskaitos elemento vertė. Informacija, susijusi su apskaitinio įverčio pakeitimu pateikiama aiškinamajame rašte.

## Apskaitos klaidų taisymas

 Apskaitos klaida – klaida, kuri atsiranda dėl neteisingo skaičiavimo, netinkamo apskaitos metodo taikymo, neteisingo ūkinės operacijos ar ūkinio įvykio registravimo ar dėl apsirikimo.

 Esminė apskaitos klaida – einamuoju ataskaitiniu laikotarpiu išaiškėjusi klaida, dėl kurios, praėjusio ar kelių praėjusių ataskaitinių laikotarpių finansinės ataskaitos negali būti laikomos iš esmės patikimomis. Apskaitos klaida laikoma esmine, jei jos vertinė išraiška yra didesnė nei suma, apskaičiuota pagal nusistatytus procentus nuo per praėjusius metus gautų finansavimo sumų vertės.

Jei apskaitos klaida yra esminė, jos taisymas registruojamas tam skirtoje sąskaitoje ir parodomas veiklos rezultatų ataskaitos eilutėje „Apskaitos politikos keitimo bei esminių apskaitos klaidų taisymo įtaka“. Lyginamoji ankstesniojo ataskaitinio laikotarpio finansinė informacija pateikiama tokia, kokia buvo, t. y. nekoreguojama.

Jei apskaitos klaida nėra esminė, jos taisymas registruojamas toje pačioje sąskaitoje, kurioje buvo užregistruota klaidinga informacija, ir parodoma toje pačioje veiklos rezultatų ataskaitos eilutėje, kurioje buvo pateikta klaidinga informacija.

## Informacijos pagal segmentus pateikimas

Įstaigos finansinėse ataskaitose pateikiama informacija apie pirminius segmentus pagal atliekamas valstybės funkcijas.

Turtas, finansavimo sumos, įsipareigojimai, pajamos, sąnaudos ir pinigų srautai pirminiams segmentams pagal valstybės funkcijas priskiriami pagal tai, kokioms programoms vykdyti skiriami ir naudojami ištekliai.

## Straipsnių tarpusavio užskaitos ir palyginamieji skaičiai

 Turtas ir įsipareigojimai, pajamos ir sąnaudos bei pinigų įplaukos ir išmokos finansinėse ataskaitose nurodomi atskirai. Sudarant finansines ataskaitas, turto ir įsipareigojimų, taip pat pajamų ir sąnaudų tarpusavio užskaita negalima, išskyrus atvejus, kai konkretus VSAFAS reikalauja būtent tokios užskaitos.

 VSAFAS numatytais atvejais pajamų ir sąnaudų straipsnių tarpusavio užskaita gali būti atliekama finansinėse ataskaitose pateikiant tik rezultatą: pelną ar nuostolį.

**3. PASTABOS**

**P01. Apskaitos politika ir apskaitinių įverčių keitimas, klaidų taisymas**

 Apskaitos politika nebuvo keista.

**P02. Informacija pagal segmentus**

 Lopšelis-darželis yra ikimokyklinio ir priešmokyklinio ugdymo įstaiga. Ataskaitose pateikiama informacija apie sąnaudas, patirtas vykdant valstybės funkciją - švietimo programą:

* Ekonomikos segmentui priklauso nemokamų maisto produktų sąnaudos 1554,86 Eur ir laikinųjų darbų darbo užmokesčio sąnaudos 4703,78 Eur;
* Socialinės apsaugos – mokinių nemokamo maitinimo sąnaudos 5674,28 Eur;
* Bendrų valstybės paslaugų – gautos finansavimo sumos DVS Avilys priežiūros ir konsultavimo paslaugoms už 2022 m. 115,42 Eur ir ankstesniais metais iš Panevėžio savivaldybės administracijos gautos ir 2022 m. nurašytos atsargos (asmeninės apsaugos priemonės) 223,86 Eur;
* Sveikatos apsaugos - iš Panevėžio savivaldybės administracijos nemokamai gautos atsargos (asmeninės apsaugos priemonės) 841,11 Eur;
* Aplinkos apsaugos - iš Panevėžio savivaldybės administracijos gautos finansavimo sumos prenumeratai 2022 m. 87,38 Eur.

**P03. Nematerialusis turtas**

Lopšelio-darželio nematerialųjį ilgalaikį turtą sudaro programinė įranga ir jos licencijos. Šio turto naudingo tarnavimo laikas 1 metai. Ataskaitinio laikotarpio pabaigoje visiškai nudėvėto, tačiau vis dar naudojamo veikloje nematerialiojo ilgalaikio turto įsigijimo savikaina 1904,68 Eur. Nematerialiojo ilgalaikio turto likutinė vertė 0 Eur.

Ataskaitiniais metais nematerialaus ilgalaikio turto nuvertėjimo neužfiksuota.

Per ataskaitinį laikotarpį įsigyta nematerialaus turto nebuvo.

Per ataskaitinį laikotarpį nurašyta nematerialaus turto nebuvo.

**P04. Ilgalaikis materialusis turtas**

 Ilgalaikio materialiojo turto likutinė vertė 92578,72 Eur (tame tarpe iš spec. lėšų 256,20 Eur).

 Per ataskaitinį laikotarpį ilgalaikio materialaus turto neįsigyta ir nenurašyta.

 Ilgalaikį materialųjį turtą sudaro:

|  |  |  |  |
| --- | --- | --- | --- |
| Turto grupė | Įsigijimo savikaina Eur | Sukauptas nusidėvėjimas Eur | Likutinė vertė Eur |
| Negyvenamieji pastatai | 143596,50 | 56187,08 | 87409,42 |
| Kitos mašinos ir įrenginiai | 7542,94 | 5252,06 | 2290,88 |
| Baldai  | 2919,95 | 2919,95 | 0,00 |
| Kompiuterinė įranga | 2598,19 | 2598,19 | 0,00 |
| Kita biuro įranga |  |  |  |
| Kitas ilgalaikis materialusis turtas | 1679,80 | 983,74 | 696,06 |
| Kiti statiniai | 14641,43 | 12459,07 | 2182,36 |
| **Viso:** | **172978,81** | **80400,09** | **92578,72** |

 Ilgalaikio materialaus turto, kurio kontrolę riboja sutartys ar teisės aktai, ir turto, užstatyto kaip įsipareigojimo įvykdymo garantija, įstaigoje nėra.

 Ataskaitinio laikotarpio pabaigai lopšelis-darželis valstybei nuosavybės teise priklausančio ilgalaikio turo neturi.

 Ilgalaikio turto nuvertėjimo neužfiksuota.

Ilgalaikio materialiojo turto, kuris yra visiškai nudėvėtas, tačiau vis dar naudojamas veikloje, įsigijimo ir pasigaminimo savikaina:

|  |  |  |  |
| --- | --- | --- | --- |
| Eil.Nr. | IMT pavadinimas | Inventoriaus Nr. | IMT įsigijimo savikaina Eur |
| 1. | Mėsmalė elektrinė | 1650163 | 444,28 |
| 2. | Daržovių valymo mašina | 1650164 | 1 298,66 |
| 3. | Pianinas RIGA | 1380037 | 321,48 |
| 4. | Nestandartiniai baldai | 16108 | 835,55 |
| 5. | Suolas -baldeliai | 1650139 | 373,03 |
| 6. | Sekcija 4 dalių | 1650151 | 663,23 |
| 7. | 3-jų kedžių komplektas | 1650153 | 364,63 |
| 8. | Pastatoma spinta | 1650154 | 362,03 |
| 9. | Kompiuteris , monitorius, spausdintuvas | 1380001 | 664,39 |
| 10. | Kompiuteris su monitorium | 1380002 | 490,62 |
| 11. | Kompiuteris , monitorius, spausdintuvas | 1380003 | 595,75 |
| 12. | Kompiuteris su monitorium | 1380004 | 847,43 |
| 13. | Betono stulpelių tvora | 1100013 | 1 638,38 |
| 14. | Kiemo aikštelė | 1100014 | 3 417,52 |
|  | **Viso:** |  | **12316,98** |

**P05. Ilgalaikis finansinis turtas**

 Ilgalaikis finansinis turtas 5168,88 Eur - ilgalaikiai atidėjiniai.

**P06. Turtas, atsirandantis iš nuomos, finansinės nuomos (lizingo) ir kitų turto perdavimo sutarčių**

 Turto, naudojamo pagal finansinės nuomos (lizingo) sutartis nėra.

**P07. Biologinis turtas**

 Biologinio turto lopšelis-darželis neturi.

**P08. Atsargos**

Medžiagų įsigijimo savikaina laikotarpio pradžiai yra **1633,81** Eur (368,96 Eur maisto produktai ir 1264,85 Eur kitos medžiagos ir žaliavos).

 Lopšelio-darželio atsargas sudaro žaliavos, medžiagos ir ūkinis inventorius. Per ataskaitinį laikotarpį įsigyta atsargų už **51727,77** Eur:

* maisto produktai už 35770,35 Eur (iš jų už 1554,86 Eur gauta kaip parama pagal programas „Pienas vaikams“ ir „Vaisių vartojimo skatinimas mokyklose“);
* kitos žaliavos ir medžiagos – 5220,27 Eur (iš jų nemokamai gauta asmeninės apsaugos priemonės už 1042,91 Eur iš Panevėžio miesto savivaldybės administracijos);
* ūkinis inventorius – 10737,15 Eur.

 Atsargos nuvertintos nebuvo.

 Sunaudota veikloje ir nurašyta už **52855,57** Eur:

* maisto produktai 35683,98 Eur,
* kitos žaliavos ir medžiagos 6434,44 Eur,
* ūkinis inventorius, kuris atiduotas naudoti veikloje 10737,15 Eur.

 Medžiagų įsigijimo savikaina laikotarpio pabaigai yra **506,01** Eur (visas likutis iš spec. lėšų), iš jų: 455,33 Eur maisto produktai, 50,68 Eur kitos medžiagos ir žaliavos. Visos atsargos yra sandėlyje, pas trečiuosius asmenis atsargų nėra. Atsargų likutis ataskaitinių metų pabaigoje, palyginus su praeitais metais, sumažėjo 1127,80 Eur.

**P09. Išankstiniai apmokėjimai**

 Išankstinius apmokėjimus 33,39 Eur sudaro ateinančių laikotarpių sąnaudos:

* iš Panevėžio miesto savivaldybės administracijos nemokamai gauta prenumerata 2023 metams 29,40 Eur (savivaldybės biudžeto lėšos);
* Darbo užmokesčio permoka (profsąjungos mokestis) 3,99 Eur.

**P10. Per vienus metus gautinos sumos**

 Per vienerius metus gautinas sumas 42980,51 Eur sudaro:

* gautinos sumos už turto naudojimą, parduotas prekes, turtą 920,23 Eur (už vaikų išlaikymą lopšelyje-darželyje 894,07, už darbuotojų maitinimą 26,16 Eur);
* sukauptos gautinos finansavimo sumos 42060,28 Eur: iš savivaldybės biudžeto 22610,05 Eur, iš mokinio krepšelio lėšų 14722,05 Eur, maisto parama 87,46 Eur (iš ES 72,28 Eur ir iš VL 15,18 Eur) specialiųjų programų lėšų 2022m. likutis, negrąžintas iš savivaldybės biudžeto 4640,72 Eur.

 Per ataskaitinį laikotarpį gautinų sumų nuvertėjimo neužregistruota.

**P11. Pinigai ir pinigų ekvivalentai**

 Banko sąskaitų likutis 2077,64 Eur: 1942,33 Eur 1,2% paramos lėšos ir 135,31 Eur specialiųjų programų lėšos.

**P12. Finansavimo sumos**

 Finansavimo sumos (gautos), išskyrus netlygintinai gautą turtą sudaro:

* **223030,78** Eur iš valstybės biudžeto: 188100,00 Eur mokinio krepšelio lėšos (132400,00 Eur ikimokyklinio ugdymo ir 55700,00 Eur priešmokyklinio ugdymo), lėšos pedagoginių darbuotojų darbo užmokesčiui 8800,00 Eur, lėšos soc. riziką patiriančių vaikų 8900,00 Eur, ukrainiečių vaikų 6022,00 Eur, nemokamo maitinimo lėšos 5674,28 Eur, laikinųjų darbų lėšos 4703,78 Eur, nemokamai gauto pieno ir vaisių parama 830,72 Eur;
* **308602,18** Euriš savivaldybės biudžeto: 303655,80 Eur savivaldybės biudžeto lėšos, 1665,81 Eur savivaldybės biudžeto 2021 m. lėšų likutis, miesto infrastruktūros objektų plėtros, modernizavimo ir priežiūros programos finansavimas 2682,00 Eur, perduotos finansavimo sumos: 2023 m. prenumeratai 29,40 Eur, reagavimo ir techninio aptarnavimo paslaugoms 328,12 Eur, turto draudimui 125,63 Eur, DVS Avilys priežiūros ir konsultavimo paslaugoms 115,42 Eur;
* **636,68** Euriš Europos sąjungos: nemokamai gauto pieno ir vaisių parama;
* **446,45** Eur iš kitų šaltinių: 1,2 % paramos lėšos.

 Finansavimo sumų pergrupavimas:

* Iš valstybės biudžeto **15173,75** Eur: 5674,28 Eur nemokamo maitinimo lėšos, 2486,00 Eur ugdymo priemonės iš ML, 830,72 Eur pieno ir vaisių paramos lėšos, 903,00 Eur mityba iš socialinės rizikos lėšų, 5279,75 Eur ugdymo priemonės iš socialinės rizikos lėšų;
* Iš savivaldybės biudžeto **3280,51** Eur: iš kitoms išlaidoms kompensuoti pergrupuota 4980,51 Eur lėšos maitinimo lengvatoms, iš nepiniginiam turtui įsigyti pergrupuota 1700,00 Eur skalbimo paslaugai;
* Iš Europos sąjungos **636,68** Eur pieno ir vaisių paramos lėšos;
* Iš kitų šaltinių **1495,88** Eur pergrupuota paramos lėšos iš nepiniginiam turtui į kitas išlaidas.

 Neatlygintinai gautas turtas:

* Iš valstybės biudžeto **841,61** Eur: iš Panevėžio m. savivaldybės administracijos nemokamai gauta asmeninių apsaugos priemonių;
* Iš savivaldybės biudžeto **0** Eur;;
* Iš Europos sąjungos **201,30** Eur iš Panevėžio m. savivaldybės administracijos nemokamai gauta asmeninių apsaugos priemonių;
* Iš kitų šaltinių **0** Eur.

 Finansavimo sumų likutis ataskaitinio laikotarpio pabaigoje **94298,24** Eur:

 - Iš valstybės biudžeto **439,86** Eur - ilgalaikio materialaus turto likutinė vertė;

 - Iš savivaldybės biudžeto **91916,05** Eur: ilgalaikio materialaus turto likutinė vertė 91882,66 Eur, 2023 m. prenumerata 29,40 Eur, darbo užmokesčio permoka 3,99 Eur;

 - Iš kitų šaltinių **1942,33** Eur: gautos paramos 1,2% GPM likutis banko sąskaitoje.

Finansavimo sumų detalizavimas:

|  |  |  |  |  |  |
| --- | --- | --- | --- | --- | --- |
| EilNr | Finansavimo sumos | Finansavimo sumos (gautos)išskyrusneatlyginamaigautą turtą | Finansavimo sumųsumažėjimasdėl jų panaudojimosavo veikloje | Finansavimosumos grąžintos | Finansavimosumų likutisataskaitiniolaikotarpiopabaigoje |
| 1 | 2 | 3 | 4 | 5 | 6 |
| 1 | **Iš valstybės biudžeto:** | **223030,78** | **-224023,34** |  | **439,86** |
|  |  mokinio krepšelio lėšos | 188100,00 | -193796,34 |  | 439,86 |
|  |  socialinė parama (nemokamas maitinimas) | 5674,28 | -5674,28 |  |  |
|  |  Soc. rizikos lėšos | 8900,00 | -8900,00 |  |  |
|  |  Ukrainos vaikų lėšos | 6022,00 | -6022,00 |  |  |
|  |  Pedagoginių darbuotojų darbo užmokesčio padid. | 8800,00 | -8800,00 |  |  |
|  |  Vaisių ir pieno paramos lėšos | 830,72 | -830,72 |  |  |
| 2 | **Iš savivaldybės biudžeto:** | **308602,18** | **-313932,41** |  | **91916,05** |
|  |  aplinkai finansuoti | 303655,80 | -308928,05 |  | 91886,65 |
|  |  2021 m. lėšų likutis | 1665,81 | -1665,81 |  |  |
|  |  miesto infrastruktūros programos finansavimas | 2682,00 | -2682,00 |  |  |
|  |  DVS Avilys priežiūra ir konsultavimas | 115,42 | -115,42 |  |  |
|  |  finansavimas 2023 m prenumeratai | 29,40 | -87,38 |  | 29,40 |
|  |  Reagavimo ir techninio aptarnavimo paslauga | 328,12 | -328,12 |  |  |
|  |  Turto draudimas | 125,63 | -125,63 |  |  |
| 3 | **Iš Europos Sąjungos**  | **636,68** | **-837,98** |  | **0,00** |
|  | Vaisių ir pieno paramos lėšos | 636,68 | -837,98 |  |  |
|  |  |  |  |  |  |
| 4 | **Iš kitų šaltinių:** | **446,45** | **-26,00** |  | **1942,33** |
|  |  paramos lėšos | 446,45 | -26,00 |  | 1942,33 |
|  |  |  |  |  |  |
|  | **Iš viso:** | **532716,09** | **-538819,73**  |  | **94298,24** |

 Finansavimo sumų panaudojimas atvaizduotas įskaitant neatlygintinai gautą turtą (1042,91 Eur) ir likutį laikotarpio pradžioje (99358,97 Eur).

**P13. Finansiniai įsipareigojimai**

 Ilgalaikių finansinių įsipareigojimų bei garantinių sutarčių lopšelis-darželis neturi.

**P14. Įsipareigojimai, atsirandantys iš nuomos, finansinės nuomos (lizingo) ir kitų turto**

**perdavimo sutarčių**

Pagal panaudos sutartis gauto turto vertė paskutinę ataskaitinio laikotarpio dieną 91520,00 Eur:

 - pagal Nacionalinės žemės tarnybos prie Žemės ūkio ministerijos valstybinės žemės panaudos sutartį 2015 m. gruodžio 8 d. Nr. 23SUN-33-(14.23.56.) neatlygintinai naudotis 53 metams gautas žemės sklypas, kurio vertė 91520,00 Eur.

Sudarytų panaudos sutarčių laikotarpiai:

|  |  |  |  |
| --- | --- | --- | --- |
| EilNr. | Panaudos sutarčių pobūdis | Sutarties terminas | Galimybė pratęstipanaudos laikotarpį |
| 1 | 2 | 3 | 4 |
| 1 | Žemės sklypas | 53 metai | Numatyta |
|  |  |  |  |

**P15. Ilgalaikiai atidėjiniai**

 Ataskaitiniais metais užregistruota atidėjinių 5168,88 Eur. Juos sudaro apskaičiuotos kompensacijos darbuotojams (išeitinės išmokos), kuriems ataskaitinio laikotarpio pabaigai suėjo pensinis amžius. Išeitinių išmokų atidėjiniai nediskontuoti, nes jų diskontavimas neturi jokios įtakos jų išmokėjimui.

**P16. Suteiktos garantijos dėl paskolų**

 Suteiktų garantijų dėl paskolų nėra.

**P17. Trumpalaikiai įsipareigojimai**

 Trumpalaikius įsipareigojimus 39045,92 Eur sudaro:

 **-** Tiekėjams mokėtinos sumos 2427,31 Eur – tai įsiskolinimas tiekėjams už prekes ir paslaugas: komunalinės paslaugos 1900,54 Eur (didžiausia suma 1478,06 Eur yra įsiskolinimas AB „Panevėžio energijai“ už šildymą bei karštą vandenį), ryšių paslaugos 39,11 Eur, skalbimo paslauga 25,19 Eur, kitos paslaugos 18,63 Eur, už maisto produktus likome skolingi 356,38 Eur. Į tiekėjams mokėtinas sumas taip pat įeina sukauptos FS už maisto paramą 87,46 Eur. Palyginus su praeitu ataskaitiniu laikotarpiu, skolos tiekėjams padidėjo 691,58 Eur.

 - Su darbo santykiais susijusių įsipareigojimų ataskaitinio laikotarpio pabaigai 96,42 Eur – skola VSDFV.

 **-** Sukauptos mokėtinos sumos 35174,24 Eur – tai atostoginių ir priskaitymų socialiniam draudimui kaupiniai;

 **-** Kiti trumpalaikiai įsipareigojimai 1347,95 Eur – tai ataskaitinio laikotarpio pabaigoje susidariusios permokos už vaikų maitinimą ir ugdymą.

**P18. Grynasis turtas**

 Sukauptas ataskaitinių metų perviršis yra 1595,19 Eur ir metų pabaigoje sukauptas perviršis yra 4832,11 Eur, kuris susidarė dėl ne visų panaudotų specialiųjų programų lėšų. Kitų rezervų nesudaryta.

**P19. Mokesčių pajamos**

 Mokesčių pajamų nėra.

**P20. Socialinių įmokų pajamos**

 Socialinių įmokų pajamų nėra.

**P21. Kitos pagrindinės veiklos pajamos** **ir kitos pajamos**

 Pagrindinės veiklos kitos pajamos **34928,70** Eur:

 - pajamos už vaikų maitinimą 24510,19 Eur;

 - pajamos už vaikų ugdymą 8519,66 Eur;

 - pajamos už darbuotojų maitinimą 1898,85 Eur;

 Kitos veiklos pajamos **282,89** Eur per ataskaitinį laikotarpį – gautos pajamos už patalpų nuomą.

**P22. Pagrindinės veiklos sąnaudos**

 Pagrindinės veiklos sąnaudos 579315,19 Eur. Šiai sumai priskiriamos sąnaudos, patirtos vykdant nuostatuose nustatytas valstybės funkcijas ir programas. Veikos rezultatų ataskaitoje sąnaudos parodomos, atsižvelgiant į jų pobūdį, t.y. darbo užmokesčio ir socialinio draudimo, amortizacijos ir nusidėvėjimo, komunalinių paslaugų ir ryšių, kvalifikacijos ir t.t.:

 Darbo užmokesčio ir socialinio draudimo sąnaudos yra 486861,03 Eur, jas sudaro pagal pareigybių sąrašą dirbančių darbuotojų darbo užmokestis, priskaitymai socialiniam draudimui bei ligos pašalpa ir sukauptų atostoginių pokytis;

Nusidėvėjimo ir amortizacijos sąnaudos 4441,80 Eur - tai ilgalaikio turto nusidėvėjimas;

 Komunalinių paslaugų ir ryšių sąnaudos 18697,35 Eur, iš jų: šildymo ir karšto vandens – 13304,67 Eur, elektros energijos – 2617,78 Eur, vandentiekio ir kanalizacijos – 1639,75 Eur, kitų komunalinių (šiukšlių išvežimas ) – 656,57 Eur ir ryšių – 478,58 Eur;

 Kvalifikacijos kėlimo sąnaudos 698,24 Eur;

 Paprastojo remonto ir eksploatavimo sąnaudos 4818,90 Eur. Iš jų vandentiekio ir nuotekų vamzdynų remontui 2682,00 Eur gauti pagal miesto infrastruktūros objektų plėtros, modernizavimo ir priežiūros programą;

 Sunaudotų ir parduotų atsargų savikaina 52855,57 Eur;

 Kitų paslaugų sąnaudos yra 10942,30 Eur: IT paslaugos 1033,00 Eur, pažintinė veikla 300,00 Eur, skalbimo paslaugos 1725,19 Eur, nemokamai gautas finansavimas reagavimo ir techn. aptarnavimo paslaugos 328,12 Eur, DVS Avilys priežiūros ir konsultavimo paslaugos 115,42 Eur, turto draudinmo paslaugos 125,63 Eur, prenumeratos sąnaudos 87,38 Eur, kitos būtinosios paslaugos 7227,56 Eur.

**P23. Finansinės ir investicinės veiklos pajamos ir sąnaudos**

 Finansinės ir investicinės veiklos sąnaudų lopšelis-darželis neturėjo.

**P24. Finansinės rizikos valdymas**

 Lopšelis-darželis neturi ilgalaikio finansinio turto, todėl didelės finansinės rizikos nėra. Trumpalaikis finansinis turtas yra pinigai banko sąskaitose ir per vienerius metus gautinos sumos. Gautinas sumas sudaro tėvelių įsiskolinimas už suteiktas vaikams maitinimo ir ugdymo paslaugas.

**P25. Neapibrėžtieji įsipareigojimai**

 Neapibrėžtų finansinių įsipareigojimų lopšelyje-darželyje nėra.

**P26. Poataskaitiniai įvykiai**

Poataskaitinių įvykių lopšelyje-darželyje nėra.

 Finansinių ataskaitų rinkinio už 2022 metus pateikimo data yra 2023 m. kovo mėn. 15 d.

**Paramos gavimas ir panaudojimas**

 Turto panaudos, gautos paramos tikslais, lopšelis-darželis neturi. Informacija apie per ataskaitinį laikotarpį gautą finansinę ir nefinansinę paramą ir jos panaudojimą pateikta VSAKIS.

VSAKIS duomenų paketo blokuojančių kontrolės klaidų nėra.

Direktorė Jolanta Obrikienė

Ikimokyklinių įstaigų apskaitos skyriaus vadovė Kristina Andrikonytė

Rengėjas apskaitos specialistė Kristina Jankovskaja, tel. 8 682 72513, el.p. kristina.jankovskaja@panac.lt